**Περιφερειακή Ένωση Δήμων**

**(Π.Ε.Δ) Κρήτης**

**Επικοινωνία Γ. Κουράκη με Β. Διγαλάκη**

**για το Ελληνικό Μεσογειακό Πανεπιστήμιο**

Επικοινωνία με τον **Υφυπουργό Παιδείας και Θρησκευμάτων, αρμόδιο για θέματα Τριτοβάθμιας Εκπαίδευσης, κ. Βασίλη Διγαλάκη** είχε ο **Πρόεδρος της ΠΕΔ Κρήτης κ. Γιάννης Κουράκης**.

**Ο Γ. Κουράκης έθεσε στον Υφυπουργό το ζήτημα της λειτουργίας των έξι Πανεπιστημιακών Τμημάτων και ενός Ερευνητικού Ινστιτούτου του Ελληνικού Μεσογειακού Πανεπιστημίου (ΕΛ.ΜΕ.ΠΑ.)** και συγκεκριμένα των **Τμημάτων**:

1. *Χημικών Μηχανικών, με έδρα τα Χανιά*
2. *Επιστήμης Τεχνολογίας Τροφίμων, με έδρα το Ηράκλειο*
3. *Μηχανικών Βιοϊατρικής, με έδρα το Ηράκλειο*
4. *Μουσικών Σπουδών, με έδρα το Ρέθυμνο*
5. *Επιστημών Φυσικής Αγωγής και Αθλητισμού, με έδρα τον Άγιο Νικόλαο*
6. *Τμήμα Φυσικοθεραπείας, με έδρα την Ιεράπετρα*
7. *Ερευνητικού Ινστιτούτου Οικονομικής Ανάλυσης, Επιχειρηματικότητας και Τουρισμού, με έδρα τον Άγιο Νικόλαο.*

Όπως ανέφερε **ο Γ. Κουράκης,** σύμφωνα με την ομόφωνη απόφαση του Διοικητικού Συμβουλίου της ΠΕΔ η λειτουργία των ως άνω Τμημάτων που αφορούν όλη την Κρήτη **θεωρείται αναγκαία όχι μόνο για ένα διευρυμένο επίπεδο σπουδών αλλά και για τις ανάγκες της Τοπικής Οικονομίας και της Περιφερειακής Ανάπτυξης.**

Ο **Υφυπουργός Παιδείας** με τη σειρά του ενημέρωσε τον **Γιάννη Κουράκη, ότι ήδη ορίστηκε ο Πρόεδρος και τα Μέλη *της******Ε****θνικής* ***Α****ρχής* ***Α****νώτατης* ***Ε****κπαίδευσης* και θα συνεδριάσει προκειμένου να εξετάσει θέμα σύμφωνα με το νόμο.

Ο **κ. Διγαλάκης** ανέφερε ότι παρακολουθεί με ενδιαφέρον την εξέλιξη του ζητήματος και εκτιμά σε θετική έκβαση του .

Ο **Γιάννης Κουράκης** ευχαρίστησε τον κ. **Διγαλάκη** ενώ συμφωνήθηκε να υπάρχει επικοινωνία και ενημέρωση τόσο για το συγκεκριμένο θέμα όσο και για άλλα ζητήματα αρμοδιότητας του κ. Υφυπουργού που αφορούν την Κρήτη.